Vážená pani riaditeľka,

i touto oficiálnou cestou by sme sa zo srdca chceli poďakovať bývalej triednej, našej dcéry Jasmine Ridene, pani učiteľke Mgr. Zuzane Kernerovej, ktorá skutočne za štyri roky triednictva dokázala stmeliť kolektív detí aj rodičov, ktorá sa snažila, aby z detí vyrastali nielen múdre osobnosti, ale predovšetkým ľudia s veľkým srdcom. Hoc sa niektoré veci mnohým videli nemožné, my osobne už behom prázdnin zakúšame plody jej práce a nesmierne jej ďakujeme. Ďakujeme aj za studnicu vedomostí, ktorú deťom sprístupnila, za všetky prebdené noci chystaním a vyrábaním ich učebných pomôcok a materiálov. V neposlednom rade za všetky darčeky a jej úsilie, ktoré prevyšovalo rámec jej povinností a nutností. Je to mimoriadne zodpovedný pedagóg, ktorý si každé z detí 4.C triedy prisvojil za svoje.

Jej zápal, aby z detí a pre deti urobila maximum, v konečnom dôsledku, bol jedným z našich dôvodov, prečo zostať na Slovensku.

S úctou

rodina Ridene